Efter planen skulle legelandet med de mange hoppeborge lukke den 15. august. Nu ønsker en gruppe af borgere, at legelandet også skal være åbent når der er byfest i Jerup. På et møde i plan og miljøudvalget den 14. august skal politikerne afgøre, om der skal gives dispensation til at holde ti dage ekstra åbent. - Hvis udvalget beslutter der skal foretages en såkaldt naboorientering, så vil legelandet få et afslag på at holde længere åbent, kommunen kan ikke nå at gennemføre en sådan orientering, fortæller sagsbehandler Anette Dyremose til TV2/Nord og fortsætter: - I sådan en sag som denne er det en skønssag, hvorvidt der skal foretages en naboorientering. Hvis man mener, at en eventuel dispensation er væsentlig for naboerne, skal der holdes en orientering, forklarer Anette Dyremose.

Referat:
Politikerne i Frederikshavn Kommune skal nu tage stilling til et ønske om at forlænge åbningstiden med ti dage i år for Stengrillens legeland i Jerup.